CELEX: C2005/031/50
Language: fi
Date: 2005-02-05 00:00:00
Title: Asia T-445/04: Energy Technologies ET S.A:n 10.11.2004 sisämarkkinoiden harmonisointivirastoa (tavaramerkit ja mallit) vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/26
            
         Energy Technologies ET S.A:n 10.11.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-445/04)
   (2005/C 31/50)
   Oikeudenkäyntikieli: englanti
   Energy Technologies ET S.A., kotipaikka Fribourg (Sveitsi), on nostanut 10.11.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustajana on asianajaja A. Boman.
   Valituslautakunnassa käydyn menettelyn asianosaisena oli myös Aparellaje Elèctrico S.L., kotipaikka Hospitalet de Llobregat (Espanja).
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa neljännen valituslautakunnan 7.7.2004 tekemän riidanalaisen päätöksen;
            
         
               —
            
            
               velvoittaa SMHV:n korvaamaan kantajan oikeudenkäyntikulut asiassa.
            
         Oikeudelliset perusteet ja pääasialliset perustelut:
   
               Yhteisön tavaramerkin hakija:
            
            
               Energy Technologies ET S:A.
            
         
               Haettu tavaramerkki:
            
            
               Sanamerkki ”UNEX” luokkiin 7 ja 11 kuuluville tavaroille (Lämmönvaihtimet koneiden osina; Lämmönvaihtimet sekä niiden osat ja tarvikkeet) – hakemus Nro 974881
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Aparellaje Elèctrico S.L.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Espanjalainen sanamerkki ”UNEX” vanhoihin espanjalaisiin luokkiin 6, 17 ja 61 kuuluville tavaroille (putket, ruuvit, kaapelointi ja kaapeleiden ja putkien asentaminen elektronisiin ja sähköteknisiin järjestelmiin;…)
            
         
               Väiteosaston ratkaisu:
            
            
               Yhteisön tavaramerkkiä koskevan hakemuksen hylkääminen
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Asetuksen (EY) N:o 40/94 8 artiklan 1 kohdan b alakohdan rikkominen